प्रति,

मा. सहाय्यक उपनिबंधक,

सहकारी संस्था कार्यालय,

मार्केटयार्ड, पुणे.

विषय : थकीत देखभाल रक्कम व व्याजाबाबत मार्गदर्शन करण्याबाबत अर्ज.

मा. साहेब,

मी प्रसाद मांढरे, फ्लॅट क्र. C-504, धनश्री आनंद फेज 1, हांडेवाडी चौक, हांडेवाडी – 412308, आपल्या निदर्शनास खालील बाब मांडत आहे.

माझ्याकडे संस्थेची काही देखभाल रक्कम थकीत आहे. ती रक्कम मी भरायला तयार आहे. तथापि, समितीकडून या थकबाकीवर व्याज व उशिर शुल्क आकारले जात आहे. माझ्या माहितीप्रमाणे मागील कालावधीत वार्षिक सर्वसाधारण सभा (AGM) घेण्यात आलेली नाही व त्यात असा कोणताही निर्णयही झालेला नाही. त्यामुळे या व्याज व शुल्काची वसुली वैधानिक दृष्ट्या ग्राह्य नाही.

याबाबत मी समितीला वारंवार लेखी व तोंडी सांगूनही त्यांनी व्याज व उशिर शुल्क रद्द करण्यास नकार दिला आहे. तसेच, निवडणूक अधिकाऱ्यांनी प्रसिद्ध केलेल्या थकबाकीदार यादीनुसार दाखविलेली रक्कम व NoBrokerHood ॲपवर दाखविलेली रक्कम यामध्ये तफावत आहे. तरीदेखील सचिवांकडून ॲपवरील रक्कमच जमा करण्यास सांगितले जात आहे.

या परिस्थितीत नेमकी किती रक्कम भरणे योग्य ठरेल याबाबत मी संभ्रमात आहे. म्हणून आपणास विनंती आहे की –

1. मला मूळ देखभाल रक्कम भरणे बंधनकारक आहे का की व्याजासह पूर्ण रक्कम भरावी लागेल, याबाबत स्पष्ट आदेश द्यावेत.

2. कोणती रक्कम ग्राह्य धरली जाईल – निवडणूक अधिकाऱ्यांनी प्रसिद्ध केलेली थकबाकीदार यादीतील की NoBrokerHood ॲपवरील – याबाबत लेखी कळवावे.

आपल्या कार्यालयाकडून मार्गदर्शन मिळाल्यास मी कोणत्याही प्रकारचा विलंब न करता तात्काळ थकीत रक्कम अदा करीन.

आपला विश्वासू,

दिनांक : ..................

ठिकाण : पुणे

(प्रसाद मांढरे)

फ्लॅट क्र. C-504

धनश्री आनंद फेज 1

हांडेवाडी चौक, हांडेवाडी – 412308