प्रति,

मा. सहाय्यक निबंधक,

सहकारी संस्था कार्यालय,

मार्केटयार्ड, पुणे.

विषय : देखभाल व व्याजाच्या रकमेबाबत खुलासा करण्याबाबत विनंती.

मा. साहेब,

सादर अर्जाद्वारे मी खालील बाब आपल्या निदर्शनास आणून देत आहे –

मी समर्थ देशमुख, राहणार फ्लॅट क्र. A-304, धनश्री आनंद फेज 1, हांडेवाडी चौक, हांडेवाडी, दिनांक १८ ऑगस्ट २०२५ रोजी आपल्या कार्यालयास भेट देऊन संस्थेच्या देखभाल थकबाकीवर आकारण्यात येत असलेल्या व्याजासंदर्भात विचारणा केली असता, आपण अध्यक्ष व सचिव यांच्याकडून तपशील घेण्यास सांगितले होते. त्यानुसार मी समितीकडे ई-मेलद्वारे विचारणा केली असता, समितीने उत्तर दिले की सर्व माहिती त्यांनी निवडणूक अधिकारी व सहाय्यक निबंधक कार्यालयास दिलेली आहे व NoBrokerHood ॲपवर देखभाल व व्याजाचा तपशील दाखवलेला आहे. त्या आधारे थकबाकी रक्कम भरावी असे कळविण्यात आले.

मात्र, महाराष्ट्र सहकारी संस्था अधिनियम, 1960 व गृहसंस्था उपनियम यानुसार –

1. कलम 72(1B) व उपनियम क्र. 72 नुसार, संस्थेच्या सर्वसाधारण सभेच्या (AGM) ठरावाशिवाय कोणतीही अतिरिक्त आकारणी किंवा व्याज लावणे कायदेशीर नाही.

2. उपनियम क्र. 71 नुसार, सदस्याकडून फक्त "सामान्य खर्च" (Common Charges) वसूल करता येतात. त्याव्यतिरिक्त व्याज किंवा लेट फी लावायची असल्यास तो ठराव सर्वसाधारण सभेत संमत असणे आवश्यक आहे.

3. कलम 79 व 79(1A) नुसार, नोंदी पारदर्शक ठेवण्याची जबाबदारी व्यवस्थापन समितीवर आहे. NoBrokerHood ॲपवरील रक्कम व समितीने दिलेल्या डिफॉल्टर लिस्टमधील रक्कम या एकमेकांशी भिन्न आहेत, ही गोष्ट स्पष्टपणे पारदर्शकतेच्या तत्त्वाला विरोधी आहे.

वरील कायदेशीर तरतुदींच्या पार्श्वभूमीवर समितीने व्याज व लेट फी आकारणी करणे ही बेकायदेशीर, मनमानी व सभासदांना गोंधळात टाकणारी कृती आहे. विविध सभासदांना वेगवेगळ्या थकबाकी रक्कमा दाखविण्यात येत असून यामुळे निवडणूक प्रक्रियेत काही उमेदवारांचे अर्ज बाद करण्याचा कट रचला जात असल्याचा संशय निर्माण होतो.

त्या अनुषंगाने, आपणास नम्र विनंती आहे की –

1. कोणती रक्कम सभासदांनी कायदेशीरपणे भरायची आहे याचा स्पष्ट अधिकृत खुलासा करावा.

2. बेकायदेशीर व्याज व लेट फी आकारणी तातडीने थांबवावी.

3. सर्व सभासदांना एकसमान, पारदर्शक व योग्य थकबाकी रक्कमेची माहिती द्यावी.

4. चुकीच्या थकबाकीच्या आधारे जर कोणत्याही उमेदवाराचा निवडणूक अर्ज बाद करण्याचा प्रयत्न झाला, तर त्याची नोंद घेऊन आवश्यक ती कारवाई महाराष्ट्र सहकारी संस्था अधिनियम, 1960 च्या कलम 73(1AB) नुसार करावी.

अन्यथा, **माझ्यासह सुमारे ७० सभासद आपल्या कार्यालयासमोर उपोषण करण्यास बाध्य होतील**, याची कृपया नोंद घ्यावी.

अर्जासोबत खालील कागदपत्रे जोडलेली आहेत

१. समितीसोबत झालेले संवाद

२. नोब्रोकेरहूड अँपचे स्क्रीनशॉट

३. थकबाकीदार यादी

आपण वरील बाबींचा तातडीने विचार करून कायद्याच्या अधीन राहून आवश्यक ते आदेश द्यावेत, ही विनंती.

आपला नम्र,

समर्थ देशमुख

फ्लॅट क्र. A-304, धनश्री आनंद फेज 1,

हांडेवाडी चौक, हांडेवाडी.